CELEX: 32015R2081
Language: ro
Date: 2015-11-18 00:00:00
Title: Regulamentul de punere în aplicare (UE) 2015/2081 al Comisiei din 18 noiembrie 2015 privind deschiderea și modul de gestionare a unor contingente tarifare de import pentru anumite cereale originare din Ucraina

19.11.2015   
            
            
               RO
            
            
               Jurnalul Oficial al Uniunii Europene
            
            
               L 302/81
            
         REGULAMENTUL DE PUNERE ÎN APLICARE (UE) 2015/2081 AL COMISIEI
   din 18 noiembrie 2015
   privind deschiderea și modul de gestionare a unor contingente tarifare de import pentru anumite cereale originare din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 literele (a) și (c),
   întrucât:
   
               (1)
            
            
               Prin Decizia 2014/668/UE a Consiliului (2), Consiliul a autorizat semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și statele membre ale acesteia, pe de o parte, și Ucraina, pe de altă parte. Titlul IV din acord prevede, în special, reducerea sau eliminarea taxelor vamale aplicate mărfurilor originare din Ucraina în conformitate cu anexa I-A la acordul respectiv. Anexa I-A la acord prevede, în special, deschiderea unor contingente tarifare la importul de anumite cereale în Uniune. Titlul IV și anexa I-A la acord se aplică în mod provizoriu începând cu 1 ianuarie 2016.
            
         
               (2)
            
            
               În consecință, ar trebui deschise contingente tarifare la importul de cereale începând cu anul 2016. În plus, ar trebui ca unele dintre aceste contingente tarifare să fie gestionate de Comisie în conformitate cu metoda menționată la articolul 184 alineatul (2) litera (b) din Regulamentul (UE) nr. 1308/2013.
            
         
               (3)
            
            
               Pentru a permite importul ordonat și nespeculativ de cereale originare din Ucraina în cadrul contingentelor tarifare, ar trebui să se prevadă ca aceste importuri să fie condiționate de eliberarea unei licențe de import. Prin urmare, Regulamentele (CE) nr. 1301/2006 (3), (CE) nr. 1342/2003 (4) și (CE) nr. 376/2008 (5) ale Comisiei ar trebui să se aplice fără a aduce atingere derogărilor prevăzute de prezentul regulament.
            
         
               (4)
            
            
               Pentru a asigura o bună gestionare a acestor contingente, este necesar să se prevadă termene pentru depunerea cererilor de licență de import, precum și elementele care trebuie incluse în cereri și în licențe.
            
         
               (5)
            
            
               În scopul eficienței administrative, ar trebui ca statele membre să utilizeze, pentru notificările adresate Comisiei, sistemele de informare prevăzute de Regulamentul (CE) nr. 792/2009 al Comisiei (6).
            
         
               (6)
            
            
               Regulamentul de punere în aplicare (UE) nr. 1006/2011 al Comisiei (7) a înlocuit codurile NC pentru cerealele menționate în anexa I la Regulamentul (CEE) nr. 2658/87 al Consiliului (8) cu noi coduri, care sunt diferite de codurile menționate în Acordul de asociere. Prin urmare, este necesar ca anexa la prezentul regulament să facă trimitere la noile coduri NC.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Deschiderea și modul de gestionare a contingentelor
   (1)   Contingentele tarifare de import pentru anumite produse originare din Ucraina, care sunt enumerate în anexa la prezentul regulament, se deschid anual, începând cu anul 2016, pentru perioada cuprinsă între 1 ianuarie și 31 decembrie.
   (2)   Nivelul taxei de import în cadrul contingentelor tarifare menționate la alineatul (1) este de 0 EUR pe tonă.
   (3)   Contingentele tarifare menționate la alineatul (1) sunt gestionate în conformitate cu metoda menționată la articolul 184 alineatul (2) litera (b) din Regulamentul (UE) nr. 1308/2013.
   (4)   Se aplică dispozițiile Regulamentelor (CE) nr. 376/2008, (CE) nr. 1301/2006 și (CE) nr. 1342/2003, cu excepția cazului în care prezentul regulament prevede dispoziții contrare.
   Articolul 2
   Solicitarea și eliberarea licențelor de import
   (1)   Prin derogare de la articolul 6 alineatul (1) din Regulamentul (CE) nr. 1301/2006, solicitantul nu poate depune mai mult de o cerere de licență de import pe număr de ordine și pe săptămână. În cazul în care același solicitant depune mai mult de o cerere, nu se admite niciuna dintre cererile respective, iar garanțiile depuse la înaintarea cererilor sunt preluate de statul membru în cauză.
   Cererile de licențe de import se depun la autoritățile competente ale statelor membre în fiecare săptămână până vineri la ora 13.00, ora Bruxelles-ului.
   Fiecare cerere de licență de import se referă la un singur număr de ordine. Ea poate viza mai multe produse. Descrierea produselor și codul lor NC sunt menționate în rubricile 15 și, respectiv, 16 din cererea de licență și din licență.
   (2)   Fiecare cerere de licență de import și fiecare licență de import indică, pentru fiecare cod NC, o cantitate în kilograme, fără zecimale. Suma cantităților indicate nu poate depăși cantitatea totală a contingentului în cauză.
   (3)   Licențele de import se eliberează în a patra zi lucrătoare următoare datei-limită prevăzute la articolul 4 alineatul (1) pentru notificarea cererilor de licențe de import.
   (4)   Cererea de licență de import și licența de import conțin numele „Ucraina” în rubrica 8 și rubrica „da” marcată cu o cruce. Licențele sunt valabile numai pentru produsele originare din Ucraina.
   Articolul 3
   Valabilitatea licențelor de import
   Perioada de valabilitate a licenței de import corespunde perioadei cuprinse între ziua eliberării efective, în conformitate cu articolul 22 alineatul (2) din Regulamentul (CE) nr. 376/2008, și sfârșitul celei de a doua luni care urmează după luna în care se încadrează respectiva zi.
   Articolul 4
   Notificări
   (1)   Cel târziu în ziua de luni care urmează săptămânii în care sunt depuse cererile de licențe de import, statele membre notifică Comisiei, cel târziu până la ora 18.00, ora Bruxelles-ului, fiecare cerere după numărul de ordine, menționând originea produsului și cantitatea solicitată pentru fiecare cod NC, inclusiv notificările cu mențiunea „zero”. Această notificare se efectuează în conformitate cu Regulamentul (CE) nr. 792/2009.
   (2)   În ziua eliberării licențelor de import, statele membre comunică Comisiei, pe cale electronică, informațiile privind licențele eliberate, prevăzute la articolul 11 alineatul (1) litera (b) din Regulamentul (CE) nr. 1301/2006, precum și cantitățile totale, pentru fiecare cod NC, pentru care au fost eliberate licențele de import.
   Articolul 5
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Decizia 2014/668/UE a Consiliului din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente (JO L 278, 20.9.2014, p. 1).
   
      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).
   
      (4)  Regulamentul (CE) nr. 1342/2003 al Comisiei din 28 iulie 2003 de stabilire a normelor speciale de aplicare a regimului licențelor de import și de export în sectorul cerealelor și al orezului (JO L 189, 29.7.2003, p. 12).
   
      (5)  Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (JO L 114, 26.4.2008, p. 3).
   
      (6)  Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).
   
      (7)  Regulamentul de punere în aplicare (UE) nr. 1006/2011 al Comisiei din 27 septembrie 2011 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 282, 28.10.2011, p. 1).
   
      (8)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară șistatistică și Tariful vamal comun (JO L 256, 7.9.1987, p. 1).
   
      ANEXĂ
      Fără a aduce atingere regulilor de interpretare a Nomenclaturii combinate, formularea descrierii produselor se consideră ca având doar o valoare orientativă, aplicabilitatea regimului preferențial fiind determinată, în cadrul prezentei anexe, de domeniul de aplicare al codurilor NC. În cazul în care codul NC este precedat de un „ex”, aplicarea regimului preferențial este determinată pe baza codului NC și a descrierii produsului.
      
                  Număr de ordine
               
               
                  Cod NC
               
               
                  Descrierea produselor
               
               
                  Perioadă
               
               
                  Cantitate în tone
               
            
                  09.4306
               
               
                  1001 99 (00)
               
               
                  Alte tipuri de alac, grâu comun și meslin, decât cele destinate însămânțării
               
               
                  Anul 2016
                  Anul 2017
                  Anul 2018
                  Anul 2019
                  Anul 2020
                  Anul 2021 și anii următori
               
               
                  950 000
                  960 000
                  970 000
                  980 000
                  990 000
                  1 000 000
               
            
                  1101 00 (15-90)
               
               
                  Făină de grâu comun și alac, făină de meslin
               
            
                  1102 90 (90)
               
               
                  Făină de cereale, alta decât de grâu, de meslin, de secară, de porumb, de orz, de ovăz, de orez
               
            
                  1103 11 (90)
               
               
                  Crupe și griș de grâu comun și de alac
               
            
                  1103 20 (60)
               
               
                  Pelete de grâu
               
            
                  09.4307
               
               
                  1003 90 (00)
               
               
                  Orz, altul decât cel destinat însămânțării
               
               
                  Anul 2016
                  Anul 2017
                  Anul 2018
                  Anul 2019
                  Anul 2020
                  Anul 2021 și anii următori
               
               
                  250 000
                  270 000
                  290 000
                  310 000
                  330 000
                  350 000
               
            
                  1102 90 (10)
               
               
                  Făină de orz
               
            
                  ex 1103 20 (25)
               
               
                  Pelete de orz
               
            
                  09.4308
               
               
                  1005 90 (00)
               
               
                  Porumb, altul decât cel destinat însămânțării
               
               
                  Anul 2016
                  Anul 2017
                  Anul 2018
                  Anul 2019
                  Anul 2020
                  Anul 2021 și anii următori
               
               
                  400 000
                  450 000
                  500 000
                  550 000
                  600 000
                  650 000
               
            
                  1102 20 (10-90)
               
               
                  Făină de porumb
               
            
                  1103 13 (10-90)
               
               
                  Crupe și griș de porumb
               
            
                  1103 20 (40)
               
               
                  Pelete de porumb
               
            
                  1104 23 (40-98)
               
               
                  Boabe prelucrate de porumb